એસયુવી કાર બનાવતી વાહન નિર્માતા કંપની મહિન્દ્રા દ્વારા તેની નવી સ્કોર્પિયોને લોન્ચ કરવામાં આવી છે. અત્યારસુધી બજારમાં દોડી રહેલી તેની સ્કોર્પિયો કરતા નવી એસયુવીમાં ડિઝાઇન અને ઇન્ટિરીયરથી માંડીને અનેકપ્રકારના સુધારાઓ કરવામાં આવ્યા છે, તેનો લૂક જોતા લાગી રહ્યું છેકે બજારમાં સ્કોર્પિયો નવા લોકોને પણ પોતાની તરફ આકર્ષિત કરશે. હાલના તબક્કે ભારતીય ઓટોમોબાઇલ સેક્ટરમાં અનેક કંપની દ્વારા પોતાની એસયુવી લોન્ચ કરવામાં આવી છે. ભારતમાં એસયુવીનું માર્કેટ અપ આવી રહ્યું છે અને તેથી જ વિવિધ વૈભવી કાર નિર્માતા કંપનીઓએ પણ પોતાની એસયુવીને ભારતમાં લોન્ચ કરી છે.